ไทยจ่อสัมผัสประสบการณ์ 5 จีปีหน้า ตื่นเต้นสุดเป็นประเทศต้นๆในอาเซียน
กสทช.แอบหวั่นความปลอดภัยข้อมูล,นายก่อกิจ ด่านชัยวิจิตร รองเลขาธิการคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ หรือ กสทช. เปิดเผยหลังพิธีลงนามในหนังสือแสดงเจตจำนงร่วมกัน (Letter of Intent) ระหว่างสำนักงาน กสทช.และองค์กร The Fifth Generation Mobile Communication Promotion Forum (5GMF) แห่งประเทศญี่ปุ่น ว่าเพื่อให้เป็นไปตามเป้าหมายที่จะให้มีบริการ 5 จี ในไทยภายในปี 63 ทางสำนักงาน กสทช. จำเป็นต้องร่วมมือกับนานาประเทศเพื่อกำหนดกฎกติกาให้สอดคล้องกับสากล ไม่เฉพาะแต่กับญี่ปุ่นแต่ร่วมมือกับจีนและยุโรปด้วย,5 จี ถือเป็นเรื่องใหม่และใหญ่เกินกว่าที่ กสทช.จะทำได้ตามลำพัง เพราะ 5 จี เป็นมากกว่าคลื่นโทรคมนาคมทั่วไป เป็นเทคโนโลยีที่จะนำไปสู่การเชื่อมต่ออินเตอร์เน็ตในทุกสิ่งหรือ Internet of things-IoT ทำให้เกิดข้อมูลมหาศาลหรือ Big Data ซึ่งจำเป็นต่อการจัดระเบียบ จัดเก็บและการนำไปใช้ โดยต้องคำนึงถึงความปลอดภัยของข้อมูลส่วนบุคคล ซึ่งโดยหลักการ กสทช.จะไม่ออกกฎเยอะแยะ เพราะไม่ต้องการแทรกแซง จะทำเท่าที่จำเป็นเท่านั้น,นายก่อกิจกล่าวอีกว่า กสทช.จะทดลอง 5 จี ครั้งแรกของประเทศภายในไตรมาสแรกของปีหน้า ภายใต้ความร่วมมือกับค่ายมือถือและผู้ผลิตโครงข่าย คาดว่าจะเป็นการทดสอบบนคลื่น 3500 เมกะเฮิรตซ์ และ 28000 เมกะเฮิรตซ์ นอกจากนั้นไทยยังจะเป็นประเทศลำดับต้นๆในอาเซียนที่ทดสอบ 5 จี.
เพื่อให้เป็นไปตามเป้าหมายที่จะให้มีบริการ 5 จี ในไทยภายในปี 63 ทางสำนักงาน กสทช. จำเป็นต้องร่วมมือกับนานาประเทศเพื่อกำหนดกฎกติกาให้สอดคล้องกับสากล ไม่เฉพาะแต่กับญี่ปุ่น
5 จี,เทคโนโลยี 5G,กสทช.,บริการ 5 จี,ก่อกิจ ด่านชัยวิจิตร,ข่าวทั่วไป